fi fi en fi fi fi fi ru fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi ca es es fi fi fi fi fi fi fi fi fi fi fi fi fi fi fi fi fi fi fi fi fi fi fi en es es fi fi fi fi fi tr fi fi fi fi fi nl fi fi fi fi en en fi fi fi fi en fi fi fi fi fi fi fi en fi fi en fi en fi fi et fi fi
Hevonen terapoi jo pelkällä olemuksellaan | Suomenhevosliitto ry
Missä voisin opetella valjastamaan ja ajamaan?
Ideoita suomenhevosen hyväksi? – kerro siitä meille
Talliympäristö tuottaa haju-, kuulo- ja näköaistikokemuksia. Onni silittelemässä Kössin alias Mix-Tuulin turpaa.
Hevosta on hyödynnetty menestyksellisesti jo vuosikymmenien ajan ihmisen fyysisessä ja psyykkisessä terapiassa. Teho perustuu vuorovaikutukseen. Hevosen liike vaikuttaa muun muassa ihmisen tasapaino- ja liikeaisteihin. Hevosella on myös luontainen herkkyys tunteille. Tätä mahdollisuutta terapeutti voi käyttää tunteiden ja käyttäytymismallien peilinä ja tulkkina.
Ratsastusterapia on siihen koulutuksen saaneen terapeutin ja tehtävään koulutetun hevosen kanssa yhdessä toteuttamaa kuntoutusta.
Vihtiläinen Tuija Tähkälä valmistui ratsastusterapeutiksi vuonna 2000. Hänellä on vankka ammatillinen kokemus perinteisestä kuntoutustyöstä, sillä hän valmistui fysioterapeutiksi jo vuonna 1980.
Työuransa aikana hän on useasti hämmästellyt, kuinka paljon hevonen voi vaikuttaa ihmiseen kokonaisvaltaisesti. Ratsastusterapioissa sattuneet todelliset vuorovaikutustilanteet ovat kiehtovan mielenkiintoisia.
Tuija muistaa alkuvuosiltaan elävästi tapauksen, kuinka eräs kehitysvammainen asiakas testasi käytösrajojaan hevosta harjatessaan. Kiukunpuuskassaan hän nakkasi harjan karsinan lattialle ja meni mököttämään perimmäiseen nurkkaan. Tuolla hetkellä hevonen seisoi tuiman näköiseen Tuijaan päin. Hevonen kääntyi, kävi hetken tuijottamassa asiakasta, pyöräytti sitten peräpäänsä tätä kohti ja pieraisi!
Asiakas repesi nauruun, palasi hevosen luo ja jatkoi harjaamista. Kiukunpuuskat saivat jäädä sillä erää.
”Siinä sinulle haiseva vastalause”, Tuija tulkitsi mielessään hevosen käyttäytymistä ja iloitsi tämän viljelemästä pieruhuumorista, joka laukaisi pattitilanteen henkiset lukot yksinkertaisella tavalla.
Tuijan nykyinen terapiahevonen, 7-vuotias suomenhevonen Iines Milleri, on myös näyttänyt herkkiä vaistojaan ja tilannetajuaan.
Tuttu asiakas antoi terapiatunnin jälkeen leipää tammalle. Iines, joka ei ole niin sanottu sylihevonen, tuli ja painoi päätään asiakasta vasten ensimmäisen kerran. Vasta tuolloin asiakas paljasti terapeutilleen, että hän oli kaatunut ja hänellä oli ylimääräisiä kipuja terapiaan tullessaan. Tapahtuma teki syvän vaikutuksen asiakkaaseen ja hän oli vakuuttunut, että Iines oli aistinut hänen ylimääräiset mieliharminsa. Tuija puolestaan myöntää, ettei hän ollut kyennyt lukemaan asiakkaastaan mitään tavallisuudesta poikkeavaa.
Hevosen liike vaikuttaa ihmiseen tasapaino- ja liikeaistien kautta. Aistimukset parantavat tietoisuutta omasta kehosta. Tuija Tähkälä ratsastamassa Onnin kanssa kesäisenä päivänä.
Ratsastusterapiassa on luontokappaleen tuomia ulottuvuuksia, joita ei voi jäljittää parhaimmassakaan laitoshoidossa.
Eräs asiakas oli saanut liikenneonnettomuudessa aivovamman. Kuntoutuskeskus otti Tuijaan yhteyttä, sillä fysioterapeutit eivät enää keksineet, mikä keskuksen tarjoamista kuntoutuksista olisi motivoinut masentunutta potilasta eteenpäin.
Ratsastusterapia ei alkuun saanut tuulta alleen, mutta pikku hiljaa syntyi käänne parempaan. Hoitosuhdetta edesauttoi se, että kuntoutuja oli hyvin eläinrakas ihminen. Lähtötilanne oli se, että pyörätuolilla liikkunutta asiakasta varten oli kaksi avustajaa, jotka tukivat häntä pysymään hevosen selässä ja kolmas talutti hevosta. Asiakkaan kunto on edistynyt niin hyvin, että ratsastus onnistuu pelkästään Tuijan kevyellä tuennalla ja asiakas kävelee apuvälineiden avulla. Hän haluaisi jo mennä ravia hevosen selässä!
Tuija Tähkälä muistuttaa, että ratsastusterapia on ollut tämän asiakkaan kuntoutuksesta vain yksi osa mutta tärkeä sellainen.
”Se sai hänet takaisin elämään kiinni.”
Henkisesti alamaissa olevan asiakkaan itsetunto kohenee, kun hän voi hallita isoa luontokappaletta ja ohjata tätä oman kehonsa pienin painonsiirroin.
Hevonen on asiakkaan kannalta kiitollinen palvelija, sillä se ei arvostele eikä luokittele potilastaan. Tuija ei ole myöskään havainnut, että asiakas olisi koskaan purkanut aggressioitaan hevoseen. Sen sijaan hän itse on saanut vastaanottaa iskuja ja hänen päälleen on syljetty.
Hevosterapian motivoiva ote syntyy oikeasta tekemisestä. Hevosta talutetaan ja harjataan, karsinoita siivotaan ja lantaa kuljetetaan kottikärryillä.  Pyörätuolipotilaskin osallistuu hevosen harjaukseen.
”Hevosterapia ei tunnu terapialta eikä tylsältä istumaharjoitukselta, kun pääsee luontoon raitista ulkoilmaa hengittämään. Terapia tulee aivan huomaamatta”, Tuija hahmottaa olosuhteita asiakkaan näkökulmasta.
Tuija ei tee ratsastusterapiaa kokopäiväisesti, mutta se on mielekäs työmuoto perinteisen fysioterapian rinnalla. ”Se ei tunnu työltä.”
Ratsastuksessa on myös fysioterapeutin työtä helpottavia elementtejä. Hevosen liike ja lämpö saavat aikaan fysiologisesti oikeanlaisen rentouttavan vaikutuksen. Ratsastus on myös samalla pitkäkestoinen tasapainoharjoitus ja venytys lihaksistolle, johon normaaliolosuhteissa ei ole voimia niin terapeutilla kuin asiakkaallakaan.
”Lonkan lähentäjälihasta ei kukaan jaksa venyttää niin pitkään kuin mikä venytys ratsastaessa syntyy.”
Tuijalle terapiahevosen valinta ei ole rotukysymys. Luonne on a ja o. Suomenhevosta puoltaa sen ruumiinrakenteen vankkuus, varmajalkaisuus ja luotettavuus.
Tuija muistelee kaiholla edesmennyttä Eki-hevostaan, ”täydellistä terapiahevosta”.
”Eki osasi kävellä hiljaa. Se sovitti askeleensakin asiakkaan vauhdin mukaan”, hän kuvaa täyspäisen palvelijan ominaisuuksia.
Kylmähermoisen hevosen vakautta kuvastaa tapaus, jossa oli katastrofin ainekset. Asiakas oli ratsailla, kun ohi ajaneen täysperävaunurekan rengas räjähti. Tuija ehti nähdä sielunsa silmin, kuinka Eki kavahtaisi pystyyn ja asiakas tipahtaisi hevosen selästä.
”Eki kääntyi 90 astetta, katsahti auton suuntaan ja jatkoi rauhallisesti kävelyään.”
Yksi ratsastusterapeuttien haasteista on löytää hevosia, jotka soveltuvat terapiahevosiksi.
Ratsastusterapeuttikoulutus rantautui Suomeen 27 vuotta sitten. Nykyisin kolmivuotisen koulutuksen järjestää Ypäjän Hevosopisto.
Valtaosa alan terapeuteista on järjestäytynyt Suomen Ratsastusterapeutit -yhdistykseen, jossa nykyisin on 132 jäsentä.
Fysioterapeutin antamasta ratsastusterapiasta asiakas voi saada Kelalta korvausta. Terapiamuoto on muutoinkin saanut lisää jalansijaa kuntoutuksessa.
”Tietoisuus on lisääntynyt”, Tuija Tähkälä iloitsee.
Teksti: Jukka Timonen; kuvat: Kati Lönnström
← Eero kiittää suomenhevosta rauhanvuosistamme
Aki-Veille 57 starttia vuoden aikana →
Täytä tietosi alle tai klikkaa kuvaketta kirjautuaksesi sisään:
Sähköpostiosoite (pakollinen) (Osoitetta ei koskaan julkaista)
Olet kommentoimassa WordPress.com -tilin nimissä. ( Log Out /  Muuta )
Olet kommentoimassa Twitter -tilin nimissä. ( Log Out /  Muuta )
Olet kommentoimassa Facebook -tilin nimissä. ( Log Out /  Muuta )
Muodostetaan yhteyttä palveluun %s
Ilmoita uusista kommenteista sähköpostilla.
Ilmoita uusista artikkeleista sähköpostilla.
Ajankohtaisten arkisto Valitse kuukausi heinäkuu 2022 kesäkuu 2022 maaliskuu 2022 joulukuu 2021 heinäkuu 2021 kesäkuu 2021 toukokuu 2021 maaliskuu 2021 helmikuu 2021 tammikuu 2021 lokakuu 2020 syyskuu 2020 elokuu 2020 heinäkuu 2020 kesäkuu 2020 maaliskuu 2020 helmikuu 2020 joulukuu 2019 lokakuu 2019 syyskuu 2019 elokuu 2019 heinäkuu 2019 kesäkuu 2019 toukokuu 2019 maaliskuu 2019 helmikuu 2019 tammikuu 2019 joulukuu 2018 marraskuu 2018 lokakuu 2018 syyskuu 2018 elokuu 2018 heinäkuu 2018 kesäkuu 2018 toukokuu 2018 huhtikuu 2018 maaliskuu 2018 helmikuu 2018 tammikuu 2018 joulukuu 2017 marraskuu 2017 lokakuu 2017 syyskuu 2017 elokuu 2017 heinäkuu 2017 kesäkuu 2017 huhtikuu 2017 maaliskuu 2017 helmikuu 2017 tammikuu 2017 joulukuu 2016 marraskuu 2016 lokakuu 2016 syyskuu 2016 kesäkuu 2016 toukokuu 2016 maaliskuu 2016 tammikuu 2016 syyskuu 2015 elokuu 2015 heinäkuu 2015 kesäkuu 2015 toukokuu 2015 huhtikuu 2015 maaliskuu 2015 helmikuu 2015 tammikuu 2015 marraskuu 2014 elokuu 2014 heinäkuu 2014 kesäkuu 2014 toukokuu 2014 huhtikuu 2014 maaliskuu 2014 helmikuu 2014 tammikuu 2014 joulukuu 2013 marraskuu 2013 lokakuu 2013 syyskuu 2013 elokuu 2013 heinäkuu 2013 kesäkuu 2013 toukokuu 2013 huhtikuu 2013 maaliskuu 2013 helmikuu 2013 tammikuu 2013
Jäsen – lisää tietosi palveluhakemistoon
Tilaa uudet ajankohtaiset päivitykset sähköpostiisi
Syötä sähköpostiosoitteesi, niin voit seurata tätä blogia ja saat ilmoituksia uusista julkaisuista sähköpostitse.
Lue uusin Suomenhevonen-lehti netissä
Tästä pääset lukemaan vanhempia lehtiä
Luo ilmainen kotisivu tai blogi osoitteessa WordPress.com. tekijä Konstantin Kovshenin.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Liity 2 056 muun seuraajan joukkoon
Already have a WordPress.com account? Log in now.
View post in Reader
%d bloggaajaa tykkää tästä: